Eugraf Nyman

Eugraf Nyman (22. joulukuuta 1862 Pietari – 18. huhtikuuta 1934 Helsinki) oli suomalainen senaattori ja kuvernööri.

Nyman suoritti tuomarintutkinnon Venäjällä.

Nyman oli Hänen Majesteettinsa Keisarin Suomen kanslian arkistonhoitajana vuoteen 1902, Suomen senaatin venäjän kielen ylikielenkääntäjänä 1902–1905, Tullihallituksen pääjohtajana 1905–1907, Hänen Majesteettinsa Keisarin Suomen kanslian vanhempana toimitussihteerinä 1907–1910, Uudenmaan läänin kuvernöörinä 1910–1913 ja Suomen senaatin oikeusosastolla senaattorina 1913–1914. Suomen itsenäistymisen jälkeen Nyman joutui syrjään koska häntä pidettiin tsaarinvallan yhteistoimintamiehenä ("bobrikoffarina").

Nyman oli naimisissa vuodesta 1891 Maria von Beckerin (1863–1935) kanssa.

Lähteet 

Suomalaiset virkamiehet
Uudenmaan läänin maaherrat
Suomalaiset senaattorit
Vuonna 1862 syntyneet
Vuonna 1934 kuolleet